**REPUBLIKA HRVATSKA**

**ZAGREBAČKA ŽUPANIJA**

**II. osnovna škola Vrbovec**

**Brdo.b.b., 10340 Vrbovec**

KLASA: 900-01/16-48/05

UR.BROJ: 238-32-27-16-1

Vrbovec, 11. ožujka 2015.g.

 Ravnateljica II. osnovne škole Vrbovec na temelju Zakona o pravu na pristup informacijama (Narodne novine br. 25/13 i 85/15) dana 11. ožujka 2016. godine donosi:

**ODLUKU**

o ustrojavanju kataloga informacija II. osnovne škole Vrbovec

**I.**

 Ovom Odlukom ustrojava se Katalog informacija koje posjeduje i nadzire II. osnovna škola Vrbovec, a u cilju ostvarivanja prava na pristup informacijama sukladno odredbama Zakona o pravu na pristup informacijama.

**II.**

 Katalog informacija sadrži pregled informacija i dokumenata iz djelokruga i nadležnosti II. osnovne škole Vrbovec koje proizlaze iz odredbi Zakona o odgoju i obrazovanju (Narodne novine br. 87/08, 86/09, 92/10, 105/10, 90/11,16/12, 86/12 i 152/14).

**III.**

 Katalog informacija vodi se u elektroničkom obliku i javno je dostupan na internetskoj stranici II. osnovne škole Vrbovec (**os-druga-vrbovec.skole.hr**).

**IV.**

 Korisnik prava na informaciju ostvaruje pravo na pristup informaciji podnošenjem usmenog ili pisanog zahtjeva u roku od 15 dana od dana podnošenja zahtjeva.

 Pisani zahtjev u vezi s ostvarivanjem prava na pristup informaciji podnosi se poštom na adresu škole: II. osnovna škola Vrbovec, Brdo b.b., 10340 Vrbovec, putem telefaksa na broj: 01/2792-939 te putem elektroničke pošte na adresu: **ured@os-druga-vrbovec.skole.hr**

**V.**

 Korisniku prava na informaciju, kojemu je omogućen pristup informaciji izradom preslika dokumenata koji sadrže traženu informaciju prema Zakonu o pravu na pristup informacijama naplaćivat će se naknada stvarnih materijalnih troškova koji nastanu u skladu sa Kriterijima za određivanje visine naknade stvarnih materijalnih troškova i troškova dostave informacije (Narodne novine br. 12/14. i 15/14).

Naknada iz točke V. ove Odluke uplaćuje se u korist žiro-računa II. Osnovne škole Vrbovec, Brdo bb, 10340 Vrbovec na IBAN HR 5423600001101264163 ili na blagajni škole.

Iz razloga učinkovitosti i ekonomičnosti te ostvarivanja razmjernosti u zaštiti prava stranaka i javnog interesa, II. osnovna škola Vrbovec kao tijelo javne vlasti može odlučiti da korisniku prava na informaciju ne zaračuna troškove koji nastaju pružanjem i dostavom informacije ukoliko isti ne prelaze iznos od 50,00 kuna.

**VI.**

 II. osnovna škola Vrbovec uskratiti će pravo na pristup informaciji ako je informacija klasificirana stupnjem tajnosti sukladno zakonu ili općem aktu donesenom na temelju zakona kojim se propisuje tajnost podataka ili je zaštićena zakonom kojim se uređuje područje zaštite osobnih podataka.

 II. osnovna škola Vrbovec donijeti će Rješenje o odbijanju zahtjeva na pristup informaciji ako bi davanje informacije moglo izazvati štetne posljedice sukladno čl. 15. Zakona o pravu na pristup informacijama.

**VII.**

 Službenik za informiranje zadužen je za poduzimanje svih radnji i mjera u sklopu postupka rješavanja zahtjeva za ostvarivanje prava na pristup informacijama

**VIII.**

 Ova odluka stupa na snagu danom donošenja.

Ravnateljica

Edina Operta, prof.